17/06/2013 | Administración LocalMunicipal
Melide
Aprobación definitiva das modificacións ao regulamento de réxime interno da Escola Infantil Municipal de Melide

O Pleno na sesión que tivo lugar o día 5 de xuño de 2013, logo de rexeitar as alegacións presentadas, aprobou definitivamente as MODIFICACIÓNS AO REGULAMENTO DE RÉXIME INTERNO DA ESCOLA INFANTIL MUNICIPAL DE MELIDE, aprobado inicialmente no Pleno na sesión que tivo lugar o día 3 de abril de 2013 e publicada a dita aprobación inicial no BOP núm.69 de data 11 de abril de 2013 e que se transcribe como Anexo. O Regulamento de réxime interno da escola infantil municipal de Melide foi aprobado na sesión plenaria do 8 de abril de 2010, publicado no BOP o 27 de maio de 2010 e modificado na sesión plenaria de 2 de xuño de 2010, publicado no BOP do 5 de agosto de 2010. Primeiro: Modificar os artigos 4, 6, 7, 10, 14, 17 e 20 do Regulamento de réxime interno da escola infantil municipal de Melide que quedan redactados como se transcribe a continuación. Os nenos/as de unidades de convivencia empadroados no Concello de Melide terán preferencia, en todo caso, respecto aos doutros concellos. Unha vez cubertas as prazas por estas unidades familiares poderanse atender solicitudes de unidades familiares non empadroadas no Concello de Melide. Que o/a neno/a xa nacese no momento de presentación da solicitude. O persoal que preste servizo na escola infantil conta con reserva automática de praza para os seus descendentes, no caso de haber praza, sen necesidade de baremación. O procedemento de reserva de praza e de ingreso será informado anualmente desde a Comisión de Baremación, presidida polo alcalde ou alcaldesa do Concello de Melide. As solicitudes de novo ingreso faranse segundo o modelo que figura no anexo I deste Regulamento e presentaranse nas oficinas da escola Infantil. Desde as dependencias prestarase a colaboración precisa aos usuarios para cubrir a solicitude co fin de que os datos estean debidamente cumprimentados. A Dirección encargaráse de darles rexistro de entrada nas oficinas municipais. As solicitudes deberán ir acompañadas da seguínte documentación: I. Fotocopia do libro de familia. II. Xustificante de ingresos: copia da declaración do IRPF. No caso de non estar obrigado a declarar certificacións expedidas pola axencia estatal da Administración tributaria. III. Certificado de empadroamento colectivo expedido polo Concello no que teña a residencia habitual a unidade familiar. IV. Xustificante de ocupación ou de desemprego (última nómina, certificación de empresa ou certificado de desemprego). V. Certificado de discapacidade alegada polos membros da unidade familiar. VI. Certificado médico no caso de enfermidades crónicas ou outras afeccións alegadas polos membros da unidade familiar. VII. Ditame do equipo de orientación específico, dependente da inspección de educación da Delegación Provincial de Educación e Ordenación Universitaria ou do órgano correspondente na Administración do Estado ou nas respectivas comunidades autónomas, en que se motive a necesidade de integración. VIII. Documentación acreditativa de incidencias tales como: separación do cónxuxe, abandono do fogar, familia numerosa, etc. IX. Informe dos servizos sociais do Concello correspondente, no suposto de que sexa necesario por falta de acreditación documental suficiente ou por situacións especiais nas que viva a unidade familiar. X. Copia do DNI dos pais, nais ou representantes legais. No caso de que a solicitude non reúna os requisitos exixidos, o Concello requirirá ao interesado para que nun prazo de 10 días emende a falta ou achegue os documentos necesarios con indicación de que, se así non se fixer, desestimarase a súa petición arquivándose sen máis trámite. Documentación complementaria: I. Certificado médico do neno ou nena. II. Fotocopia do cartón sanitario. III. Autorización por parte dos titores do paso do recibo correspondente por parte do Concello, indicando a entidade bancaria e o número de conta cos vinte díxitos. IV. Autorización fotográfica. Os pais/nais/titores dos nenos e nenas matriculados/as con praza nesta escola infantil municipal presentarán a solicitude de reserva de praza nas oficinas da mesma Escola. Nestas oficinas facilitaráselles o impreso correspondente. Aqueles alumnos/as que fosen admitidos con anterioridade terán garantido o acceso aos novos cursos sen necesidade de someterse a ningún proceso de admisión tendo que acreditar, en todo caso, o mantemento das condicións económicas, familiares e laborais que permitiron a admisión e descontos correspondentes Para a reserva de praza é requisito imprescindible estar ao día no pagamento das cotas mensuais na data de presentación da solicitude. Entenderase por unidade familiar, para estes efectos, o conxunto de todas as persoas que por parentesco de consanguinidade ou afinidade conviven no domicilio familiar. Con carácter xeral, darase preferencia ás solicitudes pertencentes a unidades familiares con empadroamento no Concello de Melide. O baremo aplicar nas novas solicitudes de praza será segundo a puntuación obtida pola aplicación do baremo que figura no anexo II deste Regulamento. Mediante este baremo avaliaranse os factores socio-familiares, laborais e económicos da unidade familiar. En caso de obter igual puntuación daráselle prioridade á renda per cápita máis baixa. Calquera indicio de cambio non declarado, de distorsión ou de falseamento da situación socio-familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. Para a apertura deste expediente nomearase un inspector/a e un secretario/a. Estes elaborarán un informe que será obxecto da análise por parte da Comisión de Baremación. Ademais, a Comisión de Baremación poderá ter en conta circunstancias que considere susceptíbeis de valoración. As prazas que sen causa xustificada non se atopen cubertas aos 15 días de iniciado o curso escolar, consideraranse como vacantes. Con carácter excepcional poderanse presentar solicitudes fóra do prazo establecido (1-15 de maio) nos seguintes casos: • Nacemento, acollemento ou adopción da/o nena/o con posterioridade ao prazo de presentación de solicitudes. • Troco de concello de residencia da unidade familiar. • Outras circunstancias que motiven a dita matrícula. As solicitudes presentadas fóra de prazo deberán ir acompañadas coa xustificación acreditativa da circunstancia que as motiva. Así mesmo, estarán condicionadas á existencia de prazas dispoñíbeis para o grupo de idade da/o nena/o no centro onde se solicita a praza Consideraranse baixas na escola por algunha das causa seguintes: Incumprimento da idade máxima regulamentaria de permanencia na escola. Por solicitude dos pais, nais ou representantes legais. Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. Por comprobación da falsidade dos datos achegados ou dos documentos. Por incompatibilidade e inadaptación absoluta para permanecer no centro. Por falta de asistencia continuada durante 15 días sen causa xustificada. Naqueles casos en que a baixa sexa xustificada e se prolongue máis dun mes, haberá que presentar xustificación con carácter mensual. O incumprimento desta obriga será causa de baixa. Por incumprimento reiterado das normas da escola infantil. As baixas producidas ao longo do curso escolar, cubriranse coas solicitudes que estean en lista de espera por rigorosa orde de puntuación.- O horario de entrada-saída dos nenos/as será flexible, adaptándose ás necesidades das familias, sempre que non leve consigo alteración das actividades dos/as demais nenos/as e do normal funcionamento do centro. No obstante unha vez marcado o horario de entrada e saída na solicitude de reserva de praza, ese é o que se manterá todo o curso, podendo solo modificarse ante un cambio no ámbito socio-familiar ou laboral o cal deberá ir acompañado coa xustificación acreditativa da circunstancia que o motiva. No caso de retrasos inxustificados e reiterados, a Dirección do centro tomarao como hora extra pasando a correspondente taxa por dito servizo. Os usuarios dentro do horario de apertura do centro poderán optar por xornada completa continuada ou por media xornada: - Enténdese por xornada continua aquela que se desenvolve desde primeiras horas da mañá, abrangue as horas centrais da actividade escolar e inclúe servizo de comedor. - Enténdese por media xornada aquela que, cun horario máximo diario de catro horas, se desenvolve en xornada de mañá, con ou sen servizo de comedor, ou en xornada de tarde. Con carácter excepcional poderán admitirse solicitudes de xornada partida cando, por circunstancias familiares debidamente acreditadas documentalmente, se xustifique esta necesidade.2. Só poderán recoller os nenos ou as nenas as persoas autorizadas polos pais, nais ou representantes legais (Anexo IV). O persoal da escola está obrigado a solicitar o DNI á persoa que veña recollela/o no caso de non coñecela e comprobar se está na listaxe de persoas autorizadas. De non se producir a identificación, o/a alumno/a non poderá ser entregado/a, procedéndose ao contacto coa nai, pai ou representante legal.3. Durante o período de adaptación, os horarios de permanencia dos nenos e das nenas na escola infantil serán acordados entre o centro e a familia co fin de facilitar a transición do alumnado desde o ámbito familiar ao ámbito escolar dunha maneira positiva; xa que a asistencia por primeira vez a un centro educativo é un feito moi significativo, posibilita o contacto con outros nenos e nenas da súa idade e o acceso a diferentes actividades, feito que permite o seu desenvolvemento psicolóxico e social. Ao mesmo tempo, pode resultar algo delicado, porque se separa por vez primeira do seu ambiente habitual e das persoas coas que convivía sempre. Enfrontarse a un ambiente novo e estraño fai que sexa frecuente e moi normal que, sobre todo nos primeiros días, os nenos/as rexeiten vir á escola. Por iso precisan dun período de adaptación. O presente regulamento recolle unha serie de medidas que deberán ser postas en coñecemento dos pais/nais/representantes legais por parte da Dirección do centro para facilitar todo o proceso de adaptación. Incorporación progresiva: durante a primeira semana ir aumentando pouco a pouco os tempos de estancia e alongar a incorporación dos nenos/as en distintos días. Evitar todo tipo de manifestacións que poidan transmitir ao neno ou nena sensación de angustia ou inseguranza relacionadas coa súa asistencia á escola. Procurar, pola contra, transmitir expectativas positivas e interese especial por todo o relacionado co centro. É recomendábel que a asistencia sexa o máis regular posíbel, que chegue a converterse nun hábito de vida do neno/a. A incorporación progresiva posibilitará que na escola infantil se lle preste unha especial atención os primeiros días mellorando a calidade da acollida e da adaptación/relación afectiva coas educadoras. Segundo: Engadir ao regulamento a seguinte disposicion adicional: A escola infantil municipal de Melide que ten horario ampliado (catro horas) de 8:30 até as 20:30 horas, se no prazo de presentación de solicitudes (1-15 de maio) non conta con demanda suficiente para formar unha aula internivelar de 15 alumnos, reducirá o seu horario e fechará as 18:30 horas, mantendo igual o servizo de horario ampliado, xa que estaría aberta de 8:30 ata 18:30 horas (dez horas). Terceiro: Derrogar o ANEXO I, ANEXO 2 E ANEXO 3 do regulamento e incorporar os seguintes ANEXOS: SOLICITUDE DE NOVO INGRESO/RESERVA DE PRAZA NA ESCOLA INFANTIL MUNICIPAL DE MELIDE CURSO 2013/2014 DATOS DO NENO/A BAREMO 1º. SITUCACIÓN SOCIOFAMILIAR 1.1.- Por cada membro da unidade familiar…………………………….………………………. 2 puntos 1.2.- Por cada persoa que non formando parte da unidade familiar estea a cargo dela…………. 1 punto 1.3.- No caso de que a nena/o para a/o cal se solicita praza nacese nun parto múltiple……………. 1 punto 1.4.- Por cada membro da unidade familiar, afectado por discapacidade, enfermidade que requira internamento periódico, alcoholismo ou drogodependencia………………………………………. 2 puntos 1.5.- Pola condición de familia monoparental……………………………………………………. 3 puntos 1.6.- Por ausencia do fogar familiar de ambos os dous membros parentais ……………………. 6 puntos 1.7.- Pola condición de familia numerosa…………………………………………………………. 3 puntos 1.8.- Outras circunstancias familiares debidamente acreditadas………………………………. ata 3 puntos 2º. SITUACIÓN LABORAL FAMILIAR 2.1.- Situación laboral de ocupación - Mai……………………………………………………………………….……………. 5 puntos - Pai………………………………………………………………………………………. 5 puntos 2.2.- Situación laboral de desemprego(1): - Mai……………………………………………………………………………………. 2 puntos - Pai………………………………………………………………………………………. 2 puntos (1) Valorarase tal condición coa certificación de demanda de emprego con efectos do día anterior ao de apertura do prazo de presentación de solicitudes, agás no caso de solicitudes presentadas fóra de prazo en que se valorará con efectos do día anterior ao da presentación. No caso de familias monoparentais adxudicaráselles a puntuación da epígrafe correspondente computando por dous 3º. SITUACIÓN ECONÓMICA R. P. C. mensual da unidade familiar, referida ao indicador público de renda de efectos múltiples (IPREM) vixente: - Inferior ao 30% do IPREM…………………….…………………………………….+ 4 puntos. - Entre o 30% e inferior ao 50% do IPREM……………………….…………………….+ 3 puntos. - Entre o 50% e inferior ao 75% do IPREM……………………………….…………….+2 puntos. - Entre o 75% e inferior ao 100% do IPREM…………………………………………….+1 punto. - Entre o 100% e inferior ao 125% do IPREM……………………………………………. -1 punto. - Entre o 125% e inferior ao 150% do IPREM…………………………………………. -2 puntos. - Entre o 150% e o 200% do IPREM……………………………………………………. -3 puntos. - Superior ao 200% do IPREM…………………………………………………………. -4 puntos. • No caso de obter igual puntuación, terán preferencia en primeiro lugar as solicitudes de xornada completa e tras a aplicación deste criterio daráselle prioridade á renda per cápita máis baixa. • Para efectos desta orde están a cargo da unidade familiar as persoas que convivindo no mesmo domicilio, teñen ingresos inferiores ao indicador público de renda de efectos múltiples (IPREM) vixente. • No caso de ausencia do fogar familiar de ambos os dous membros parentais adxudicarase a puntuación máxima nas epígrafes 2º e 3º do baremo.“ Aprobada definitivamente a modificación do Regulamento municipal, este entrará en vigor unha vez publicado integramente o seu texto no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da LBRL e comezará a aplicarse a partir do día seguinte. Melide, 7 de xuño de 2013 A Alcaldesa. Mª Ángeles Vázquez Mejuto”.